**Жүргізуші:** Қайырлы күн! Армысыздар, құрметті ата-аналар,ұстаздар! Ел байлығын арттырған, берекелі күз айы да келді. Күзді құрметтеп, қуанышпен қарсы алайық. Бүгінгі «Арайлы,Алтын күз» атты сайысымызға қош келдіңіздер.  
Той деп бүгін, көңіл шіркін тасады  
Той деп халқым шашуларын шашады.  
Мектептегі бүгін болар сайыстың  
Бишілер шығып бимен бетін ашады, Сіздердің алдарыңызда Мектепалды дайындық «б» тобын жетекшісі Жұлдыз Мағжанқызымен «Күзгі Жапырақ» биімен қарсы алыңыздар

(Тәрбиеші оқушылармен бірге, билеп шығады)

Армысыздар, халайық,

Бармысыздар халайық!

Күзгі тойды жұп жазбай,

Келіңіздер қарсы алайық!

Құрметті көрермендер «Аяулы күз,Алтын күз» атты байқауымызды бастауға рұқсат етіңіздер!

**Бүгінгі сайысымыздың мақсаты:** Күз айлары туралы білетіндерін ортаға сала отырып, оқушылардың сайысқа деген қызығушылығын, ынтасын арттыру. Ұйымшылдыққа, өз ойларын ортаға салып көрсете білуге, табиғатты сүюге тәрбиелеу.  
**Жүргізуші:** **Күз мейрам құтты болсын баршаға,**

**Күздің сәні келіп қапты ортаға.**

**Әділқазы алқалармен таныстырып**

**кетейік осы отырған баршаңа,- дей отырып, құрметті көрермендер әділ баға беретін әділ қазы алқаларымен таныстырып өтейік. Әділ қазы алқалары:**

**1\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Әділқазы алқасымен таныс болсақ,Бүгінгі сайысымыздың турларымен таныстырып өтейін.Сайыс 5 бөлімнен**

**1.Таныстыру  
 2. Өз өнерін көрсету  
 3. Қас - қағым сәт.(Күз айларына қатысты сұрақтарға жауап беру)**

**4.Қолөнер(ата-аналарымен бірлесе дайындалған)  
 5. Күз сәні. (сән үлгілерін көрсету) тұрады.**

**Жүргізуші:**

**Бәйгеге түсіп жарыспай,  
Жүйріктің бағы жана ма?  
Білімді өрендер жарысып,  
Тәрбие, тәлім табар мән.  
Бұл бәйге-ойдың бәйгесі  
Жүйріктер озар жарыста**

**- Адамның дені сау болып, ширақ та,сергек болып жүру үшін, адам ағзасына түрлі дәрумендер қажет. Сол дәрумендердің қайнар көзі-жемістер мен көкөністер.**

**Бүгін біз 2 топқа бөлінеміз:**

Жүргізуші:Бүгінгі сайысымыызға « Жемістер» және «көкөністер» тобы қатынасқалы отыр

Алтын күз біз бен сізге шуақ шашсын,  
Көңілді серіппелі күйін ашсын.  
Бақ пенен шаттық бірге қатар қонып,  
Береке бірлікпенен ортақтассын.- бүгінгі сайысқа қатынасқалы отырған **«жемістер» тобын** қошеметпен ортаға шақырамыз. (музыка ойналып тұрады)

**Жемістер тобын:** Қарсы алайық бәріміз,  
                                 Жасымыз бен кәріміз.  
                                Жемістер кепті қыдырып,  
                                 Алтын күзге нұр төгіп (жемістер тобын қошеметтеп қарсы алайық)

Бойға жиып ата - баба салтын біз,

Мерекеде шат көңілді жарқынбыз

Берекесін, молшылығын әкелген,

Көкөністердің төресі ғой Алтын күз дей келе («көкөністер» тобын ортаға қошеметтеп қарсы алайық)

**Жүргізуші:**

- Балалар, қараңыздаршы әдемі киінген қонақтар келе жатыр.Бұлар кімдер екен? (Осы кезде әдемі әуенмен Күз ханшайымы мен күз ханзадасы келеді)

**Күз Ханшайымы (Аружан):** Оо қандай керемет!Мейірім қарашы мұнда бір нәрсе болып жатырған сияқты ғой?

**Күз ханзадасы (Мейірім):** Иә Аружан,шынымен солай сияқты.Қандай әсем безендірілген.Балаларда көңілді,әдемі киінген.Бізді таныдыңыздар ма?

**Балалар**: Жоқ!

**Күз ханшайымы,Күз ханзадасы:**

Береке, бақ дарыған  
Сары алтынға малынған,  
Жеттік міне алтын күзге  
Ханшайым мен ханзадаң!

Мен-Күз ханзадасымын.Мен күз ханщайымымын Сіздерді көргенімізге қуаныштымыз

**Жүргізуші:** Балалар Күз ханзадасы мен күз ханшайымы біздерге алтын жапырақтар алып келіпті .Әр жапырақта тапсырмалар бар екен.Қане соның шешімін табамыз ба?(себеттен алып оқып береді)

**Балалар.**Иә!

Жүргізуші:Жерге қазық тақтым

Басына айдар тақтым. (сәбіз)

Жүргізуші:Жеп көріп ем өзін мен

Жас шығарды көзімнен! (пияз)

Ж:Әрі қызыл әрі тәтті

Татқан жанды таңырқатты (алма)

Ж:шекер ме екен бал ма екен

Салбыраған талда екен

Атын тауып дәл айтатын

Бала сірә барма екен? (жүзім)

**Күз ханз күз ханш**: Жарайсыңдар.біз ризамыз.

**Жүргізуші:**Балалар бізге қонаққа «Күз ханзадасы»мен «Күз ханшайымы» келген екен. Төрлетіңіздер!Бізбен бірге болып,тойланғалы жатырған «Алтын күз» мерекесін бірге тамашалайық!

**Жүргізуші:** Балалар сіздерде қуаныштысыздар ма?

**Балалар:** Иә!

**Жүргізуші**.Ендеше , не тұрыс

Болмасын жан қалыс

Тойлайық күлейік.

Сайысты бастайық!

1. Тур: Таныстыру(балалар өздерін топ бойынша таныстырып өтеді)

**Жүргізуші:** Қол соғып қошеметтеп жемістер тобын қарсы алыңызыдар!

**1. Жемістер тобы**

**Біздің топ** «Жемістер»

**Біздің ұран:**

Иісі жұпар аңқыған

Жеміс - жидек боламыз

Дәрумендер мол бізде

Күзде пісіп толамыз

Өздерін таныстырады:

**1. Алма \Еркеназ/**

Қызыл, сары түсім

Домалақ, сұлу мүсін

Ағашта өсем салбырап

Күзде пісем албырап

**2. Шие /Аяна/**

Қып - қызыл нарттай

Шиемін өзім

Қызығасың маған

Түскенде көзің

**3. Өрік /Айсезім/**

Мына мен өрік

Бақшаға көрік

Піскенде жайнап

Аласың теріп

**4. Мандарин /Раяна**/

Сарғыш түсті мандарин

Ортасында дәні бар

Ауызға салсаң еритін

Балдай тәтті дәмі бар

**5. Жүзім /Адина/**

Мен жүзіммін, жүзіммін

Жаңа пісіп, үзілдім

Күлгін, жасыл, қара, көк

Көркі болам күзіңнің

**6. Алмұрт /Әсет/**

Шамға ұқсаған келісті

Сопақша бір жеміспін

Алмұрт деген атым бар

Тәттісімін жемістің

**7. Банан /Бейбарыс/**

Арттырам күшін адамның

Балбыраған бананмын

Ыстығында өсемін

Тропикалық аралдың

**8.құлпынай/Сағыныш/**

Жапырақта тасалап,

Өскен жері бақша – бақ.

Күрең қызыл шіркін –ай,

Менің атым- құлпынай.

**Жүргізуші:**Өте тамаша! Рахмет сіздерге (балалар шығып кетеді)

**Жүргізуші:** Көкөністер тобын қошеметпен қол соғып, қарсы алыңызыдар!

**2. Көкөністер тобы**

Біздің топ: «Көкөністер»

Біздің ұран:

Көркі болған бақшаның

Көкөністер мол қанша

Салат жауып алды апам

Қыстық қойма толғанша

Өздерін таныстырады:

**1. Қызылша /Айсере/**

Көкөністің ішінде

Менің атым қызылша

Денсаулығын нығайтып

Қызмет етем адамға

**2. Қызанақ /Зере/**

Қызара піскен бақшада

Қызанақты білерсің

Шырыным мен етіме

Тояттап - ақ жүресің

**3. Сәбіз /Толғанай/**

Қызыл сары сәбізбін

Жер бетінде бұрымым

Көзге берер күш қуат

Дәруменнің бірімін

**4.Пияз/ Бақдаулет/**

Боламын мен дәмдеуіш,

Барлық-барлық тағамға.

Көкөністер ішінен

Мен пайдалы адамға.

**5. Капуста /Инабат/**

Жайлы жұмсақ төсегім

Домаланып өсемін

Қабат - қабат тоным бар

Қалай оны шешемін

**6. Картоп/Серікболсын/**

Отаным менің қиырдан

Күз болғанда жиылам

Асыққанда аналар

Мені табаға қуырған

**7. Қияр /Айзада/**

Бақшада көп өсетін

Мен кәдімгі қиярмын

Жұлып алып жесеңіз

Қырт - қырт етіп тұрамын

**8.Асқабақ:Нұралы**

Асқабақтың дәмі,

Таңдайымда әлі.

Кептірілген дәмі,

Таптырмайтын дәрі.

**9.Қарбыз:Мәулен**

Күннің нұрлы шуағы,

Шұғыла болып шығады.

Мені жесеңіз егерде

Шөліңіз әбден қанады.

**Жүргізуші**:Қандай керемет! Рахмет сіздерге (балалар шығып кетеді)

**Жүргізуші:**

Шақырған сайыстарға бірін - бірін  
Өнерпаздар дарындылар  
Көрейік, ән би, күйді көрермендер  
Көрсетсін сайыскерлер өнерлерін - деп өз өнерлерін көрсетуге шақырамыз

Алдарыңызда «Жемістер» тобын «жемістер» биімен қарсы алыңыздар!

**Жүргізуші:** Рахмет сіздерге «жемістер» тобы

**Жүргізуші:**

Өнер қуған жасынан

Өнері судай тасыған

Келесі біздің бишілер

Көрінген көштің басынан дей келе, «Көкөністер» тобын «Жаңбыр биімен қарсы алыңыздар!

**Жүргізуші**. Рахмет !Өнерлеріңіз үстем болсын!

**Жүргізуші: 3 турымыз. Қас - қағым сәт.(Күз айларына қатысты сұрақтарға жауап беру)**

**Кәне балалар, сұраққа жауап беруге дайынбыз ба№**

**Балалар: Иә!**

**Жемістер тобына:**1-сұрақ:Қазір жылдың қай мезгілі? (Күз)

2-сұрақ: Күз айына адамдар қандай баға береді? (Берекелі күз, Алтын күз

**Көкөністер тобына:** 1-сұрақ: Күз айларын ата. (Қыркүйек, қазан, қараша )

2сұрақ:Күз айларында табиғатта қандай өзгерістер болады? (күн суытады т.б)

**4.Қолөнер(ата-аналарымен бірлесе дайындалған)**

**Балалар:таныстырады.**

**Жүргізуші: Жарайсыңдар балалар!Өте тамаша**

**Жүргізуші: келесі бөлімізге балаларымыз дайын болғанша Ханзада мен Ханшайымның өнерін тамашалаңыздар! «Күзгі вальс» биі.қошеметтеп отырыңыздар»**

**Жүргізуші: Соңғы бөліміміз күз сәні. (сән үлгілерін көрсету) Сән әлемінен құр қалмаңыздар! Сәнді киімдер шеруін тамашалаңыздар!**

**Жүргізуші: біздің сайысымыз өх мәресіне де жетті.әділқазылар алқасы дайын болғанша мектепалды даярлық «б» тобы оқушыларының «Күз тамаша» әнін қабыл алыңыздар!**

**Жүргізуші: Ендігі сөз кезегі Әділқазылар алқасында.**

**Марапаттау . Мектеп директорының тәрбие ісі жөніндегі орынбасары: Маханова Ақтоты Бағытжанқызына сөз кезегін береміз.**

**Ж:ата аналардан сөйлеушілер болса рұқсат.**

**Қорытындылау.**

**Жүргізуші : Бойларыңда от бар екенін байқадым  
Көздеріңде шоқ бар екенін байқадым.  
Әрқашанда осы шоқты өшірмей,  
Жалындатып шарықтаңдар әрдайым-дей отырып, бүгінгі «Арайлы,Алтын күз!» сайысын аяқтаймыз.Назар қойып тыңдап,алтын уақыттарыңызды бөліп келгендеріңізге рахметімізді айтамыз.Көріскенше,күн жақсы болсын!**

**Х.Досмұхамедұлы атындағы орта мектеп**

***Тақырыбы:***

***«Арайлы,*** ***Алтын күз»*** 

***Өткізген:Абыз Ж.М***

***Тобы:МАД «б»***



